กฎกระทรวง ฉบับที่ 25 (พ.ศ. 2513) ออกตามความในพระราชบัญญัติวิธีการงบประมาณ พ.ศ. 2502
วันที่ประกาศ: 1970-07-14

content: กฎกระทรวง ฉบับที่ ๒๕ (พ.ศ. ๒๕๑๓) ออกตามความในพระราชบัญญัติวิธีการงบประมาณ พ.ศ. ๒๕๐๒
content: อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีการงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ การกู้เงินในปีงบประมาณ พ.ศ. ๒๕๑๓ โดยวิธีการออกพันธบัตรเงินกู้ประเภทที่เรียกว่า “พันธบัตรเงินกู้ทั่วไปในปีงบประมาณ พ.ศ. ๒๕๑๓ ครั้งที่ ๒” เป็นเงินดอลลาร์สหรัฐอเมริกา มีจำนวนไม่เกินหนึ่งล้านดอลลาร์สหรัฐอเมริกาเท่ากับเงินตราไทยยี่สิบล้านแปดแสนบาท
sectionNo: 1
content: โดยคิดอัตราแลกเปลี่ยนหนึ่งดอลลาร์สหรัฐอเมริกาต่อยี่สิบบาทแปดสิบสตางค์
sectionNo: 2
content: ข้อ ๒ พันธบัตรเงินกู้ประเภทนี้เป็นพันธบัตรชนิดออกให้ในนามผู้ซื้อพันธบัตรและจดทะเบียน ออกจำหน่ายตามราคาที่ตราไว้เป็นหน่วย หน่วยละหนึ่งพันดอลลาร์สหรัฐอเมริกา
sectionNo: 3
content: ข้อ ๓ พันธบัตรเงินกู้ประเภทนี้ให้เริ่มจำหน่ายตั้งแต่วันที่ ๑๕ กรกฎาคม พ.ศ. ๒๕๑๓ จนถึงวันสิ้นปีงบประมาณ พ.ศ. ๒๕๑๓
sectionNo: 4
content: ข้อ ๔ พันธบัตรเงินกู้ประเภทนี้จะชำระต้นเงินกู้คืนภายในสามสิบปีนับแต่วันให้เริ่มจำหน่ายตามข้อ ๓
sectionNo: 5
content: ข้อ ๕ พันธบัตรเงินกู้ประเภทนี้ให้เป็นไปตามแบบและเงื่อนไขท้ายกฎกระทรวงนี้ และมิให้ถือว่าพันธบัตรฉบับใดสมบูรณ์ เว้นแต่พนักงานธนาคารแห่งประเทศไทย ซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษา ได้ลงลายมือชื่อกำกับในพันธบัตรฉบับนั้นแล้ว
sectionNo: 6
content: ข้อ ๖ พันธบัตรเงินกู้ประเภทนี้ มีอัตราดอกเบี้ยร้อยละศูนย์จุดเจ็ดห้าต่อไป การชำระดอกเบี้ย ให้ชำระแก่ผู้มีนามในพันธบัตรเงินกู้ที่ได้จดทะเบียนไว้ หรือตามคำร้องขอของผู้มีนามในพันธบัตรฉบับนั้น โดยให้ชำระเป็นเงินดอลลาร์สหรัฐอเมริกาปีละครั้ง คือ ในวันที่ ๑ มิถุนายน ทุกปี
sectionNo: 6
content: ตลอดเวลาที่พันธบัตรยังมีอายุแต่การชำระดอกเบี้ยครั้งแรกของพันธบัตรแต่ละฉบับซึ่งมีหลายหน่วย ให้คำนวณต้นเงินของทุกหน่วยรวมกันตั้งแต่วันที่จำหน่ายพันธบัตรได้จนถึงวันที่ ๓๑ พฤษภาคม ๒๕๑๔
sectionNo: 7
content: ข้อ ๗ เมื่อได้รับคำเสนอซื้อพันธบัตรเงินกู้ประเภทนี้พร้อมด้วยได้รับชำระเงินตามราคาพันธบัตรแล้ว ให้ธนาคารแห่งประเทศไทยมอบพันธบัตรและจดทะเบียนพันธบัตรฉบับนั้นไว้
sectionNo: 8
content: ข้อ ๘ การโอนกรรมสิทธิ์หรือการจำนำพันธบัตรเงินกู้ประเภทนี้ จะต้องนำพันธบัตรไปจดทะเบียนการโอนกรรมสิทธิ์หรือการจำนำที่ธนาคารแห่งประเทศไทย การโอนกรรมสิทธิ์จะกระทำในระหว่างระยะเวลาสิบห้าวันก่อนวันเริ่มชำระดอกเบี้ยตามข้อ ๖ มิได้
sectionNo: 9
content: ข้อ ๙ กระทรวงการคลังจะชำระต้นเงินกู้ตามพันธบัตรเงินกู้ประเภทนี้เป็นเงินดอลลาร์สหรัฐอเมริกา โดยแบ่งชำระเป็นงวด งวดละ ๕๐,๐๐๐ ดอลลาร์สหรัฐอเมริกา เริ่มชำระงวดแรกในวันที่ ๑ มิถุนายน ๒๕๒๔ และงวดต่อ ๆ ไป ในวันที่ ๑ มิถุนายน ของปีต่อ ๆ ไป จนกว่าจะชำระต้นเงินกู้หมด ตั้งแต่วันที่ ๑ ตุลาคม พ.ศ. ๒๕๑๓
sectionNo: 9
content: เป็นต้นไป กระทรวงการคลังจะชำระต้นเงินกู้ตามพันธบัตรเงินกู้ประเภทนี้ทั้งหมดหรือแต่บางส่วนเป็นพิเศษนอกเหนือไปจากการชำระต้นเงินกู้ตามความในวรรคหนึ่งก็ได้ โดยแจ้งให้ผู้มีนามในพันธบัตรเงินกู้ที่ได้จดทะเบียนไว้ทราบล่วงหน้าไม่น้อยกว่าสิบห้าวัน การชำระต้นเงินกู้ตามความในข้อนี้
sectionNo: 9
content: ให้ชำระตามลำดับเลขที่ของพันธบัตร
sectionNo: 10
content: ข้อ ๑๐ การชำระต้นเงินกู้ตามพันธบัตรเงินกู้ประเภทนี้จะกระทำได้ต่อเมื่อได้รับคืนพันธบัตร
sectionNo: 11
content: ข้อ ๑๑ ให้ธนาคารแห่งประเทศไทยเป็นผู้จำหน่ายพันธบัตรเงินกู้ประเภทนี้ และจัดการอื่น ๆ ที่จำเป็นเพื่อประโยชน์ในการนี้
sectionNo: 12
content: ข้อ ๑๒ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรเงินกู้ประเภทนี้ให้แก่ธนาคารแห่งประเทศไทย ดังต่อไปนี้ (๑) ค่าใช้จ่ายในการพิมพ์พันธบัตร (๒) ค่าธรรมเนียมในการจัดการเกี่ยวกับพันธบัตรในอัตราร้อยละ ๐.๐๔ ของราคาพันธบัตรที่จำหน่ายได้ ดอกเบี้ยที่ชำระ และต้นเงินกู้ตามพันธบัตรที่ชำระคืน
sectionNo: 13
content: ข้อ ๑๓ ในการคำนวณเงิน ตอนใดมีเศษของหนึ่งเซ็นต์ให้ปัดทิ้ง
content: ให้ไว้ ณ วันที่ ๙ กรกฎาคม พ.ศ. ๒๕๑๓ ส. วินิจฉัยกุล รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่รัฐบาลมีความจำเป็นจะต้องกู้เงินเป็นเงินตราต่างประเทศมาใช้จ่ายในการบริหารราชการแผ่นดิน จึงจำเป็นต้องออกกฎกระทรวงฉบับนี้ขึ้นโดยอาศัยอำนาจตามกฎหมายว่าด้วยวิธีการงบประมาณ ซึ่งให้อำนาจกระทรวงการคลังกู้เงินมาจ่ายได้ไม่เกินร้อยละ ๒๐
content: ของจำนวนเงินงบประมาณรายจ่ายและงบประมาณรายจ่ายเพิ่มเติม ซึ่งในปีงบประมาณ พ.ศ. ๒๕๑๓ จะกู้ได้ไม่เกิน ๕,๔๕๙.๙๘ ล้านบาท กระทรวงการคลังได้ออกกฎกระทรวงขึ้นเพื่อกู้โดยวิธีออกพันธบัตรเงินกู้มาแล้วสี่วาระ คือ วาระที่หนึ่ง ประเภทพันธบัตรเงินกู้ทั่วไปในปีงบประมาณ พ.ศ. ๒๕๑๓ ครั้งที่ ๑
content: จำนวนไม่เกินหนึ่งพันล้านบาท วาระที่สอง ประเภทพันธบัตรลงทุนในปีงบประมาณ พ.ศ. ๒๕๑๓ ครั้งที่ ๑ จำนวนไม่เกินสองพันล้านบาท วาระที่สาม ประเภทพันธบัตรออมทรัพย์ในปีงบประมาณ พ.ศ. ๒๕๑๓ ครั้งที่ ๑ และประเภทพันธบัตรออมทรัพย์สะสมทุนในปีงบประมาณ พ.ศ. ๒๕๑๓ ครั้งที่ ๑ ซึ่งรวมกันไม่เกินสองร้อยล้านบาทและวาระที่สี่
content: ประเภทพันธบัตรลงทุนในปีงบประมาณ พ.ศ. ๒๕๑๓ ครั้งที่ ๒ จำนวนไม่เกินสองพันล้านบาท ทั้งสี่วาระที่ได้กู้มาแล้วมีจำนวนรวมกันไม่เกินห้าพันสองร้อยล้านบาท ในวาระที่ห้าเห็นควรกู้เงินเป็นเงินตราต่างประเทศมีมูลค่าไม่เกินหนึ่งล้านดอลลาร์สหรัฐอเมริกาเท่ากับเงินตราไทยยี่สิบล้านแปดแสนบาท ซึ่งรวมกับที่กู้ในวาระแรก
content: วาระที่สอง วาระที่สาม และวาระที่สี่แล้วเท่ากับร้อยละ ๑๙.๑๒ ของงบประมาณรายจ่ายประจำปี โดยวิธีออกพันธบัตรเงินกู้ประเภทพันธบัตรเงินกู้ทั่วไปในปีงบประมาณ พ.ศ. ๒๕๑๓ ครั้งที่ ๒ จำนวนไม่เกินหนึ่งล้านดอลลาร์สหรัฐอเมริกา เท่ากับเงินตราไทยยี่สิบล้านแปดแสนบาท